Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 195

c) Szakmai tartalom és hatékonyság Azoknál a kiadványoknál, amelyek támogatásban részesülnek, kontrollon keresztül biztosítani kell, hogy tördelésük, tipográfiájuk, képi világuk élvezhetõvé, színessé tegye a tartalmat. Természetesen a különbözõ típusú kiadványoknál más lehet az elvárás — mást igényel a cégvezetõknek kiadott szakkönyv és megint mást a nyugdíjasok tájékoztatását szolgáló szórólap. Mégsem szabad szem elõl téveszteni, hogy célunk az EU-csatlakozást vonzóvá tenni, nem pedig az olvasót elriasztani. Minden célcsoportnak megvannak a sajátos igényei, a nyugdíjasoknak szóló, az átlagosnál nagyobb betûs szedéstõl a fiataloknak szóló harsányságig. Mindezek figyelembevételével, biztonsággal állítható, a támogatással megjelenõ kiadványok szakmai és grafikai kontrollt igényelnek.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes